《九咏寄从兄湛之塞垣 其二 边月》
明代·邝露

秦时一片月，万古照边州。白动狼烟塞，寒生驿火楼。

关山和泪到，圜缺及乡愁。盈手梅花色，难将寄陇头。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。